Jans Hejda
Jans Hejda (čehu: Jan Hejda; dzimis 1978. gada 18. jūnijā) ir bijušais čehu hokejists, aizsargs, Čehijas hokeja izlases dalībnieks. Karjeras laikā aizvadījis 627 spēles Nacionālās hokeja līgas klubos Edmontonas "Oilers", Kolumbusas "Blue Jackets" un Kolorādo "Avalanche". Čehijas hokeja izlases sastāvā kļuvis par 2005. gada Pasaules čempionu, 2006. gadā izcīnījis sudraba medaļas.